title: http://risaleoku.com/oku/ossozler/178
article: اون اوچنجى سوز
  ﴿بِسْمِ اللّٰهِ الرَّحْمٰنِ الرَّحِيمِ﴾
  ﴿وَ نُنَزِّلُ مِنَ الْقُرْاٰنِ مَا هُوَ شِفَاءٌ وَ رَحْمَةٌ لِلْمُؤْمِنِينَ ٭ وَمَا عَلَّمْنَاهُ الشِّعْرَ وَمَا يَنْبَغِى لَهُ﴾
  قرآنِ حكيم ايله فلسفه علومنڭ محصولِ حكمتلرينى، درسِ عبرتلرينى، درجهِٔ علملرينى موازنه ايتمك ايسترسهڭ· شو گلهجك سوزلره دقّت ايت!
  ايشته قرآنِ معجز البيانڭ بتون كائناتدهكى عاديات ناميله ياد اولنان، خارق العاده و برر معجزهِٔ قدرت اولان موجودات اوستندهكى عادت و الفت پردهسنى كسكين بياناتيله ييرتوب، او حقائقِ عجيبهيى ذىشعوره آچوب، نظرِ عبرتلرينى جلب ايدوب، عقوله توكنمز بر خزينهِٔ علوم آچار.
  فلسفه حكمتى ايسه، بتون خارق العاده اولان معجزاتِ قدرتى، عادت پردهسى ايچنده صاقلايوب، جاهلانه و لاقيدانه اوستنده گچر. يالڭز خارق العادهلكدن دوشن و إنتظامِ خلقتدن خروج ايدن و كمالِ فطرتدن سقوط ايدن نادر فردلرى نظرِ دقّته عرض ايدر، اونلرى برر عبرتلى حكمت دييه ذىشعوره تقديم ايدر. مثلا: أڭ جامع بر معجزهِٔ قدرت اولان إنسانڭ خلقتنى عادى دييوب لاقيدلقله باقار. فقط إنسانڭ كمالِ خلقتندن خروج ايتمش، اوچ آياقلى ياخود ايكى باشلى بر إنسانى بر ولولهِٔ إستغرابله نظرِ عبرته تشهير ايدر. مثلا: أڭ لطيف و عمومى بر معجزهِٔ رحمت اولان بتون ياورولرڭ خزينهِٔ غيبدن منتظم إعاشهلرينى عادى گوروب، كفران پردهسنى اوستنه چكر. فقط إنتظامدن شذوذ ايتمش، قبيلهسندن جدا اولمش، يالڭز اولارق غربته دوشمش، دڭزڭ آلتنده اولان بر بوجگڭ بر يشيل ياپراقله إعاشهسنى گورور، اوندن تجلّى ايدن لطف و كرمله حاضر باليقجيلرى آغلاتمق ايستر.
  &﴿ (حاشيه): آمريقاده عينًا بو واقعه اولمشدر.﴾|@
  ايشته قرآنِ كريمڭ علم و حكمت و معرفتِ إلٰهيه جهتيله ثروت و غناسى· و فلسفهنڭ علم و عبرت و معرفتِ صانع جهتندهكى فقر و إفلاسنى گور، عبرت آل!
  ﴿بِسْمِ اللّٰهِ الرَّحْمٰنِ الرَّحِيمِ﴾
  ﴿وَ نُنَزِّلُ مِنَ الْقُرْاٰنِ مَا هُوَ شِفَاءٌ وَ رَحْمَةٌ لِلْمُؤْمِنِينَ ٭ وَمَا عَلَّمْنَاهُ الشِّعْرَ وَمَا يَنْبَغِى لَهُ﴾
  قرآنِ حكيم ايله فلسفه علومنڭ محصولِ حكمتلرينى، درسِ عبرتلرينى، درجهِٔ علملرينى موازنه ايتمك ايسترسهڭ· شو گلهجك سوزلره دقّت ايت!
  ايشته قرآنِ معجز البيانڭ بتون كائناتدهكى عاديات ناميله ياد اولنان، خارق العاده و برر معجزهِٔ قدرت اولان موجودات اوستندهكى عادت و الفت پردهسنى كسكين بياناتيله ييرتوب، او حقائقِ عجيبهيى ذىشعوره آچوب، نظرِ عبرتلرينى جلب ايدوب، عقوله توكنمز بر خزينهِٔ علوم آچار.
  فلسفه حكمتى ايسه، بتون خارق العاده اولان معجزاتِ قدرتى، عادت پردهسى ايچنده صاقلايوب، جاهلانه و لاقيدانه اوستنده گچر. يالڭز خارق العادهلكدن دوشن و إنتظامِ خلقتدن خروج ايدن و كمالِ فطرتدن سقوط ايدن نادر فردلرى نظرِ دقّته عرض ايدر، اونلرى برر عبرتلى حكمت دييه ذىشعوره تقديم ايدر. مثلا: أڭ جامع بر معجزهِٔ قدرت اولان إنسانڭ خلقتنى عادى دييوب لاقيدلقله باقار. فقط إنسانڭ كمالِ خلقتندن خروج ايتمش، اوچ آياقلى ياخود ايكى باشلى بر إنسانى بر ولولهِٔ إستغرابله نظرِ عبرته تشهير ايدر. مثلا: أڭ لطيف و عمومى بر معجزهِٔ رحمت اولان بتون ياورولرڭ خزينهِٔ غيبدن منتظم إعاشهلرينى عادى گوروب، كفران پردهسنى اوستنه چكر. فقط إنتظامدن شذوذ ايتمش، قبيلهسندن جدا اولمش، يالڭز اولارق غربته دوشمش، دڭزڭ آلتنده اولان بر بوجگڭ بر يشيل ياپراقله إعاشهسنى گورور، اوندن تجلّى ايدن لطف و كرمله حاضر باليقجيلرى آغلاتمق ايستر.
  &﴿ (حاشيه): آمريقاده عينًا بو واقعه اولمشدر.﴾|@
  ايشته قرآنِ كريمڭ علم و حكمت و معرفتِ إلٰهيه جهتيله ثروت و غناسى· و فلسفهنڭ علم و عبرت و معرفتِ صانع جهتندهكى فقر و إفلاسنى گور، عبرت آل!